钦定古今图书集成/明伦汇编/闺媛典/第073卷 > 林日照妻李氏
## 钦定古今图书集成/明伦汇编/闺媛典/第073卷 > 林日照妻李氏

按《广东通志》：“李氏，平远人。年十七，归生员林日照。逾
年夫病。值寇变，家人皆避去，李独侍侧。深夜扶出城，
病加甚。夫知李有死志，托姑妹嘱之曰：‘有周岁子，毋
易一死，而畏守节之难’。及没，不食数日，姑妹复述遗
言，始进食。家偶失火，李独前迁柩，臂为焦烂。比子宸
补邑弟子员，叹曰：‘林氏有托，吾事毕矣’。遂绝食死，年”
三十七。万历间，有司旌之。